open-index/open-wikipedia-markdown huggingface dataset:
All Souls College

**All Souls College** (fullstendig: ***The Warden and College of the Souls of all Faithful People deceased in the University of Oxford***) er et av kollegiene som utgjør University of Oxford i Storbritannia. 

Det ble grunnlagt i 1438 av kong Henrik VI, Henry Chichele som var *fellow* ved New College og erkebiskopen av Canterbury, til minne om de falne under hundreårskrigen. Den er fremfor alt en forskningsinstitusjon. 

## Beskrivelse
En unik særegenhet er at dette *college* ikke har noen studenter uten avslutningsrksamen; alle er *[[fellow]]s*, det vil si utdannede akademikere.

Medlemskapet rekrutteres blant annet ved at men hvert år inviterer University of Oxfords beste absolventer til å skrive en eksamen. På grunnlag av disse opptakseksamener velges to kandidater til nye *fellows*. Et *fellowship* ved *All Souls College* er en av Englands ypperste akademiske utmerkelser.

I selve kollegiet omgåes dermed en engere krets av unge forskere med allerede akademisk etablerte størrelser i tillegg til mennesker som har gjort karriere i politikk, næringsliv eller medier. 

Det stilfulle fasadebygget er forblitt nærmest uendret siden det stod ferdig i 1443. Av særlig interesse er hovedbygget fra 1733, *Great Quadrangle*, særlig dobbelttårnene tegnet av Nicholas Hawksmoor, og soluret fra 1658 av Christopher Wren.

## Kjente ''fellows''
Årstallene i parentes angir fødselsår og eventuelt dødsår. Personene er listet etter fødselsår.
* Sir Isaiah Berlin (1909–1997), politisk filosof og idehistoriker
* Peter Brown (1935–), historiker
* Thomas Linacre (ca. 1460–1524), lege og matematiker
* Friedrich Max Müller (1823–1900), tysk filolog og orientalist
* Robert Arthur Talbot Gascoyne-Cecil, 3. Marquess of Salisbury (1830–1903), statsminister
* George Nathaniel Curzon (1859–1925), visekonge av India
* Edward Frederick Lindley Wood, 1. Earl of Halifax (1881–1959), politiker
* Thomas Edward Lawrence (1888–1935), britisk offiser, arkeolog og diplomat
* Sir Sarvepalli Radhakrishnan (1888–1975), president av India
* Leszek Kołakowski (1929–2009), polsk filosof
* Amartya Sen (1933–), indisk økonom
* Joseph E. Stiglitz (1943–), amerikansk økonom

## Referanser


## Eksterne lenker
*
TV-aksjonen

**TV-aksjonen** er en årlig norsk innsamlingsaksjon til veldedige formål som har blitt arrangert siden  av NRK i samarbeid med utvalgte organisasjoner.

Innsamlingen foregår på flere måter. Det mest sentrale er de rundt  bøssebærere som går fra dør til dør til Norges husstander, men det gis også gaver fra bedrifter og organisasjoner, samt at det er tradisjon for å ha en direktesendt auksjon i NRKs sendinger. I tillegg bruker Regjeringen å gi et betydelig beløp som ofte utgjør nærmere ¼ av totalbeløpet.  

Formålet bestemmes av et innsamlingsråd i NRK. 

Flyktningerådet og Kirkens Nødhjelp er de organisasjonene som har hatt TV-aksjonen flest ganger. Aksjonen arrangeres en søndag i oktober hvert år, og på denne dagen setter NRK1 av store deler av sin sendetid til å fortelle om TV-aksjonen og organisasjonen bak den. I tillegg har NRK programmer om TV-aksjonen før selve aksjonen. Målt i innsamlede midler per person er TV-aksjonen verdens største innsamlingsaksjon. TV-aksjonen regnes som den mest kjente innsamlingsaksjonen i Norge.

Siden første aksjon i 1974 har TV-aksjonen per 2023 samlet inn totalt over 11 milliarder kroner til veldedige formål.

## Aksjoner

## NRK P3s innsamlingsaksjoner
Siden 2009 har NRK P3 hatt et sidearrangement som samler inn penger til samme formål som TV-aksjonen. Pengene samles inn hovedsakelig via Vipps og Spleis ved at lyttere og seere sender inn valgfrie beløp, sender inn hilsener eller ønskelåter, stemmer forløpende på utfordringer som skal gjennomføres i sendingen, eller byr og handler i nettauksjoner. Innsamlingen avsluttes samme kveld som TV-aksjonen. Innsamlingen sendes alltid i sin helhet på P3, dekkes på P3.no og Instagram og har noen ganger sendinger på NRK3 og NRK TV.

I årene 2009 til 2012 og 2014 til 2024 het innsamlingen P3aksjonen. Det var en maratonsending over flere dager hvor noen få av P3s profiler ledet en sending døgnet rundt. Programlederne måtte igjennom mange utfordringer og forvandlinger som seerne stemte frem ved å gi penger.

I 2013 ble P3aksjonen ikke arrangert, men en kortere versjon over fire timer kalt P3morgens innsamlingsmaraton ble arrangert samme dag som TV-aksjonen.

I 2025 gikk P3 over til et annet format kalt Tour de P3, der tre programledere syklet fra Oslo til Bergen. 

## Referanser


## Fotnoter

## Eksterne lenker
* 
*  TV-aksjonen på NRK.no
*
Bobby Labonte

**Robert Alan Labonte** (født 8. mai 1964 i Corpus Christi, Texas, USA) er en fører i den amerikanske motorsporten NASCAR. Han kjører bil #43 Cheerios Dodge Charger for teamet Petty Enterprises i Nextel Cup og bil #77 Dollar General Chevrolet Monte Carlo SS for teamet Kevin Harvick Incorporated i Busch Series.

Labonte er den eneste føreren som har vunnet både Nextel Cup (2000) og Busch Series (1991). Han vant også mesterskapstittelen i IROC i 2001.
## Referanser


## Eksterne lenker
* 
*
Sterling Marlin

**Sterling Martin** (født 30. juni 1957 i Columbia, Tennessee, USA) er en fører i den amerikanske motorsporten NASCAR. Han kjører bil #14 Waste Management Chevrolet Monte Carlo SS for teamet MB2 Motorsports i Nextel Cup.

Sterling Martin er sønn av tidligere NASCAR-fører Coo Coo Marlin, og ble oppkalt etter Formel 1-legenden Stirling Moss. Han har en sønn, Steadman, som kjører i Busch Series.

## Referanser


## Eksterne lenker
*
Bullet in a Bible

***Bullet in a Bible*** er en konsert-CD/DVD/UMD fra det amerikanske punk-rockbandet Green Day.

Albumet ble utgitt 15. november 2005, og DVD-en viser deler av de to konsertene bandet holdt på Milton Keynes i 2005, samt kommentarer fra bandmedlemmene. Utgivelsen kom i november samme år, og er bandets første konsertalbum.

Navnet «Bullet in a Bible» ble hentet fra Green Days besøk på det britiske krigsmuseet, hvor de så et prosjektil fra et skytevåpen kilt fast i en bibel, noe som hadde reddet eierens liv.

Ifølge magasinet Rolling Stone er *Bullet in a Bible* den syvende største enkeltband-konserten noensinne, med mer enn 65&nbsp;000 publikummere to dager på rad.

## Sporliste
# «American Idiot»
# «Jesus of Suburbia»
# «Holiday»
# «Are We The Waiting»
# «St. Jimmy»
# «Longview»
# «Hitchin' a Ride»
# «Brain Stew»
# «Basket Case»
# «King for a Day / Shout!»
# «Wake Me Up When September Ends»
# «Minority»
# «Boulevard of Broken Dreams»
# «Good Riddance (Time of Your Life)»

## Kilder
* 

## Eksterne lenker
*
Mark Martin

**Mark Martin** (født 9. januar 1959 i Batesville, Arkansas, USA) er en fører i den amerikanske motorsporten NASCAR. Han kjører bil #6 AAA Ford Fusion for teamet Roush Racing i Busch Series og bil #6 Scotts Ford F-150 for samme team i Craftsman Truck Series.
## Referanser


## Eksterne lenker
* 
*
Christian Brink

**Christian Brink** (født 17. mars 1983 på Stord) er en norsk tidligere fotballspiller som har spilt for bl.a. Sarpsborg 08, GIF Sundsvall, Lyn og Sogndal. Brink la fotballskoene på hylla etter 2018-sesongen, da han spilte for Stord.

Brink kom til Sogndal som student og tok gradvis steget inn på førstelaget. Han stod etter hvert frem som en klippe i midtforsvaret, og Lyn betalte rundt 5 millioner kroner for overgangen. Etter at Brinks 3-årskontrakt med Lyn gikk ut, signerte han for svenske GIF Sundsvall. 

Tre år senere signerte Brink for den daværende norske Adeccoligaklubben Sarpsborg 08 etter at kontrakten med GIF Sundsvall var utløpt. Motivasjonen var ifølge Brink selv å spille i norsk eliteserie, med opprykk som klart mål.

Sommeren 2014 returnerte Brink til hjemklubben Stord vederlagsfritt, hvor han ble fram til karriereslutt i 2018.

## Referanser


## Eksterne lenker
* 
* Brink sin spillerprofil på lynfotball.net 
* Brink kaster klærne
Zenne

**Zenne** (nederlandsk) eller **Senne** (fransk) er en elv som renner gjennom Brussel i Belgia. Zenne er indirekte en bielv til Schelde, via elvende Dijle og Rupel. Elven er totalt 103 km lang.
Senne

**Senne** kan vise til:

*Senne – fransk skrivemåte på den belgiske elva Zenne
*Senné – en landsby og kommune i sørlige Slovakia
James Simon

**Henri James Simon** (1851–1932) var en tysk jødisk forretningsmann og filantrop. Han er både kjent som kunstsamler og -mesen, og hadde også et stort sosialt engasjement. 

Årlig gav han bort en tredjedel av sine inntekter til kunst, vitenskap og sosiale prosjekter. Han var en av de rikeste menn i Berlin i den vilhelmistiske æraen, og rådgiver for keiser Vilhelm II. Han grunnla og finansierte en rekke samfunnsnyttige institusjoner, og støttet spesielt Berlins museumsvesen. Bl.a. skjenket han bysten av Nefertiti til Ägyptisches Museum. En ny bygning på Museumsinsel, James Simon Galerie, skal oppkalles etter ham.

## Referanser


## Kilder
* «Jewish philanthropist lost in the sands of time thanks to the Nazis», fra *[[The Independent]]* 4. desember 2012

## Eksterne lenker
*
Thomas Begley

**Thomas Begley** (født 10. november 1970, død 23. oktober 1993) var et nordirsk medlem av Den provisoriske IRA (PIRA), fra Ardoyne i Belfast. 

Den 23. oktober 1993 plasserte han sammen med Sean Kelly en bombe i en fiskebutikk på Shankill Road i Belfast. Den såkalte Shankillbomben gikk av for tidlig, og drepte Begley og ni sivile inkludert to barn. 

Under begravelsen, som foregikk i republikansk regi, var Gerry Adams en av kistebærerne, noe han ble sterkt kritisert for. 

## Referanser
David Chipperfield

**David Chipperfield** (født 18. desember 1953 i London) er en britisk arkitekt. Han har kontorer i London og Berlin. Han regnes som en stor modernisator innen arkitekturen, og hans verker preges av en «filosofisk ansats».

Han studerte arkitektur ved Architectural Association i London og jobbet for kjente arkitekter som Douglas Stephen, Richard Rogers og Norman Foster før han i 1984 etablerte sin egen praksis i London, David Chipperfield Architects. 

I 2006 stod America's Cup bygningen som han tegnet i Valenica i Spania ferdig. I 2007 vant David Chipperfield Architects i samarbeid med Div.A Arkitekter i Oslo arkitektkonkurransen om et nytt arkiv- og museumsbygg for Aust-Agder i Arendal. Mellom 1999 og 2009 arbeidet han med restaureringen av Neues Museum i Berlin.

Chipperfield ble i 2020 utnevnt til medlem av Order of the Companions of Honour. I mars 2023 ble han tildelt Pritzkerprisen, arkitekturverdens gjeveste utmerkelse.

## Referanser


## Eksterne lenker
* David Chipperfield Architects 
* Aust-Agder kulturhistoriske senter
* Div.A Arkitekter
Sean Kelly (IRA)

:*For syklisten, se [[Seán Kelly]]*

**Sean Kelly** er eller var et nordirsk medlem av Den provisoriske IRA (PIRA), fra Ardoyne i Belfast

Den 23. oktober 1993 plasserte han sammen med Thomas Begley en bombe i en fiskebutikk på Shankill Road i Belfast. Bomben gikk av for tidlig, og drepte Begley og ni sivile, inkludert to barn. Kelly forklarte senere at bomben skulle ha drept flere lojalistiske ledere. Han ble selv alvorlig såret, og mistet et øye samt førligheten i venstre arm. Kelly ble pågrepet da han ble funnet under det sammenraste huset av redningsarbeidere. 

Da han ble skrevet ut fra sykehuset ble han umiddelbart pågrepet. Han ble tiltalt for ni mord, og fikk en livstidsdom for hvert av dem. Dommeren, Lord Justice McDermott, uttalte at «denne tilfeldige nedslaktingen av så mange uskyldige mennesker må regnes som en av de mest forferdelige overgrep befolkningen i denne provinsen har blitt rammet av i den siste fjerdedelen av dette århundret».

Etter å ha sonet syv år og ni måneder av dommen ble han løslatt i juli 2000 som en følge av Belfastavtalen. 

Under Holy Cross-konflikten i 2001&ndash;2002 rapporterte oberstløytnant Tim Collins at Kelly var tilstede under republikanske opptøyer. 

Den 20. juli 2005 ble han igjen arrestert, idet hans løslatelse ble suspendert på grunn av anklager om at han hadde deltatt i opptøyer. Sinn Féin hevdet at han hadde forsøkt å roe ned gemyttene. Peter Hain, ministeren for Nord-Irland, begrunnet arrestasjonen med at det fantes etterretningsopplysninger som tydet på at han igjen var involvert i terrorisme. Han ble løslatt igjen allerede den 28. juli. Dagen etter annonserte PIRA at de avsluttet sin væpnede kamp.

## Referanser
Skipshunden Bamse

**Skipshunden Bamse** (1937–1944) var en sankt bernhardshund som ble maskot for den norske marinen i Storbritannia under andre verdenskrig. Bamse var den største hunden som tjenestegjorde om bord på et alliert skip og han ble et meget kjent symbol på det frie, kjempende Norge.

## Bakgrunn og virke
Bamse kom fra Honningsvåg og tilhørte kaptein Erling Hafto på minesveiperen KNM «Thorodd» (et større fiskefartøy innleid av marinen i 1939). Bamse døde av hjertestans i Montrose i Skottland den 22. juli 1944 og ble begravet med full militær honør. På korset hans i gravlunden står følgende tekst: 

Bamse skal ha reddet minst to liv, og ifølge rapportene fikk alle skolene i området fri da Bamse skulle begraves. Rundt 800 personer fulgte den norske skipshunden til graven, og maskoten ble begravd med hodet vendt mot Norge.

Bamse ble den 30. september 1984 æret med Norges hundeorden og i juli 2006 med PDSA Gold Medal (som tilsvarer George Cross (GC) for mennesker). En statue av Bamse i bronse ble reist til hans ære i Montrose og avduket av prins Andrew den 17. juni i 2006.
En statue av skipshunden Bamse ble avduket i Honningsvåg 19. juni 2009 av ordfører i Nordkapp Kristina Hansen.

## Se også
* Liste over berømte hunder

## Litteratur
*
* Otto Opstad. *Skipshunden Bamse : om buhunder og andre brukshunder*. Nye Atheneum, 1987 ISBN 82-7334-114-3

## Referanser


## Eksterne lenker
* 
* Forsvaret: Sjøforsvaret markerer at det er 60 år siden Bamse døde
* Forsvaret: Sjøforsvaret, pengeinnsamling til statue av Bamse
* NRK: Bamse får statue
* BBC: Bamses statue avdukes, den britiske prinsen Andrew er til stede (engelsk)
* WWII hero dog's tale put in print, fra BBC (engelsk)
* YouTube: Skipshunden Bamse ble hyllet
Liste over fylker i Wisconsin

**Liste over fylker i Wisconsin**. Det er 72 fylker i den amerikanske delstaten Wisconsin.

*Adams County
*Ashland County
*Barron County
*Bayfield County
*Brown County
*Buffalo County
*Burnett County
*Calumet County
*Chippewa County
*Clark County
*Columbia County
*Crawford County
*Dane County
*Dodge County
*Door County
*Douglas County
*Dunn County
*Eau Claire County
*Florence County
*Fond du Lac County
*Forest County
*Grant County
*Green County
*Green Lake County
*Iowa County
*Iron County
*Jackson County
*Jefferson County
*Juneau County
*Kenosha County
*Kewaunee County
*La Crosse County
*Lafayette County
*Langlade County
*Lincoln County
*Manitowoc County
*Marathon County
*Marinette County
*Marquette County
*Menominee County
*Milwaukee County
*Monroe County
*Oconto County
*Oneida County
*Outagamie County
*Ozaukee County
*Pepin County
*Pierce County
*Polk County
*Portage County
*Price County
*Racine County
*Richland County
*Rock County
*Rusk County
*Sauk County
*Sawyer County
*Shawano County
*Sheboygan County
*St. Croix County
*Taylor County
*Trempealeau County
*Vernon County
*Vilas County
*Walworth County
*Washburn County
*Washington County
*Waukesha County
*Waupaca County
*Waushara County
*Winnebago County
*Wood County

## Referanser
Louis Saint-Laurent

**Louis Stephen St. Laurent**, (**Saint-Laurent** eller **St-Laurent** på fransk, døpt **Louis-Étienne St-Laurent**) (født 1. februar 1882, død 25. juli 1973) var en canadisk jurist og den tolvte statsminister i Canada. Louis Saint-Laurent var sønn av en fransk-canadisk mann og en irsk kvinne, han ble født og vokste opp i provinsen Quebec, og behersket både engelsk og fransk. Han studerte jus og var ferdig utdannet i 1905, praktiserte som advokat frem til 1914 og ble da utnevnt til professor i jus ved Université Laval.

I begynnelsen av andre verdenskrig ble Louis Saint-Laurent overtalt til å gå inn i regjeringen, han fikk et spesielt ansvar for at rekruttering av soldater ikke skulle skape tilsvarende polarisering mellom Quebec og de andre provinsene som rekrutteringen under første verdenskrig hadde ført til. 

Etter krigen var vunnet fikk Louis Saint-Laurent ansvar for utenrikspolitikken, og representerte Canada ved etableringen av FN. Han var en tidlig talsmann for at verdensorganisasjonen skulle disponere sine egne soldater, noe hans etterfølger Lester B. Pearson fikk satt ut i livet under Suezkrisen i 1956.

## Referanser


## Eksterne lenker
* 
* 
* Biografi fra «Dictionary of Canadian Biography Online» (engelsk)
* «Uncle Louis and Canada's Golden Age», fra det Canadiske kringkastingselskapet CBC (engelsk)
Liste over fylker i Minnesota

**Liste over fylker i Minnesota**. Den amerikanske delstaten Minnesota består av 87 fylker (counties)

## Referanser
Jamie McMurray

**James Christopher «Jamie» McMurray** (født 3. juni 1976 i Joplin, Missouri, USA) er en fører i den amerikanske motorsporten NASCAR. Han kjører bil #26 Crown Royal Ford Fusion for teamet Roush Racing i NASCARs Nextel Cup. I tillegg kjører han deltid i Busch Series, hvor han kjører bil #64 Top Flite Dodge Charger for Rusty Wallace Inc.
## Referanser


## Eksterne lenker
* 
*
Casey Mears

**Casey Mears** (født 12. mars 1978 i Bakersfield, California, USA) er en fører i den amerikanske motorsporten NASCAR. Han kjører bil #42 Texaco Havoline Dodge Charger for teamet Chip Ganassi Racing i NASCARs Nextel Cup.

Mears er nevø av Rick Mears, og sønn av racingveteran Roger Mears.

## Referanser

## Eksterne lenker
* 
*
Valen kraftverk

**Valen kraftverk** ligger ved Valen i Kvinnherad kommune i Vestland. 
Vannkraftverket utnytter 294 meter av fallet i Valedalselva og har Valedalsvatn som reguleringsmagasin.

Valen 1 kraftverk startet produksjonen i 1910 for å sikre energi forsyning til Valen sykehus. Valen 2 kraftverk ble bygget i 1939.

I 2008 ble det bygget helt ny stasjon like ved de to gamle bygningene.

Installert effekt er 3,8 MW fra en peltonturbin. Årsproduksjon er 20 GWh.

Anlegget er eid og driftes av Valen kraftverk as som er heleid av Hordaland fylkeskommune.

## Referanser


## Kilder
* 
* NVE vannkraftdatabase
* Industriminnekart 

## Se også
Valenstiftinga
Joan Laporta

**Joan Laporta i Estruch** (født 29. juni 1962 i Barcelona, Spania) er en spansk fotballeder som er styreleder for FC Barcelona. 

Han var også styreleder i FC Barcelona fra 2003 til 2010. Laporta er utdannet jurist ved Universitetet i Barcelona.

## Referanser


## Eksterne lenker
* 
* 
*
Alnabru

**Alnabru** er et strøk i Oslo. Det er lokalisert midt i den sydlige delen av Groruddalen og ligger administrativt i Alna bydel, ved Alnaelva og den gamle *Alna gård*. Strøket som ikke er en administrativ bydel, er uten klare grenser.

Strøket omfatter et industriområde som per 2015 hadde 19 000 ansatte.  I dette området finnes Alnabruterminalen som er Oslos hovedterminal for transport av varer. Den er lokalisert ved jernbanelinjen Hovedbanen.  

Alnabru er stoppestedet for godstogene mens den tidligere Alna holdeplass, tidligere Alna stasjon, omtrent 300 meter lengre oppe på Hovedbanen, er stoppested for tog til Lillestrøm for persontrafikk. E6 går også forbi Alnabru, noe som gjør området lett tilgjenglig, men medfører betydelig biltrafikk. 
## Referanser
Bjerke

**Bjerke** er en avledning fra *[[Bjerk|bjerk (bjørk)]]*, og er et vanlig norsk gårdsnavn, stedsnavn og etternavn.

*Bjerke-allé, eller bjørkeallé, en gate eller allé, kranset av bjørketrær.
*Bjerke bru, er ei jernbanebru som går over elva Sogna ved Ask i Buskerud.
*Bjerke Gård er en storgård utenfor Lillehammer med overnatting og tilrettelegging for seminarer. 
*Bjerke Idrettslag, et idrettslag i Nannestad

## Oslo
*Bydel Bjerke, en administrativ bydel i Oslo.
*Bjerkebanen, en grunnkrets i Bydel Bjerke i Oslo, også omtalt som bare Bjerke.
*Bjerke-alliansen, en fotballklubb i Oslo. 
*Bjerke travbane i Oslo.
*Bjerke videregående skole i Oslo.
*Bjerke (husmannsplass), husmannsplass i bydel Vestre Aker

## Personer med navnet Bjerke
Per januar 2020 er det  personer i Norge med Bjerke som etternavn, herunder:
*Bjerke, Jacob (1889&ndash;1966) en norsk skytterkonge fra 1920. 
*Bjerke, André, (1918&ndash;1985), en norsk forfatter, sjakkspiller, gjendikter og lyriker.
*Bjerke, Siri (1958&ndash;2012), en norsk Arbeiderparti-politiker.
*Bjerke, Vilde (født 1960), en norsk artist, skuespiller og forfatter.
*Andersen, Desiree Bjerke (født 1971), en norsk skeletonutøver.
*Bjerke, Vegar, (født 1979), en norsk fotballspiller som spiller for Hamarkameratene.
*Bjerke, Espen Harald (født 1980), en norsk langrennsløper.
*Bjerke, Silje, (født 1982), en norsk sjakkspiller. 
*Bjerke, Paul, en norsk samfunnsdebattant, og tidligere redaktør i Klassekampen.
*Bjerke, Rune, tidligere konsernsjef i DNB

## Se også
* Bjercke

## Referanser
Frogner

**Frogner** kan vise til:
* Frogner (strøk) i Oslo
* Bydel Frogner i Oslo
* Den tidligere bydelen i Oslo: Bydel Bygdøy-Frogner (1988-2003)
* Frogner (Sørum), et tettsted i Lillestrøm kommune i Viken

Se også:
* Frogner kirke (fire stykker)
* Frogner Hovedgård i Oslo
* Frogner Hovedgård (Skien) i Skien
* Frogner Idrettslag i Sørum
* Frogner skole (2 stykker)
* Frogner stadion
* Frognerparken
* Frognerseteren
* Frognerkilen
* Frogn kommune
Grorud

**Grorud** er en tidligere gård, nå et strøk i Groruddalen i Oslo som også har gitt navn til bydelen, Grorud.

Området er et krongods omtalt fra tidlig 1600-tall. Gården ble senere delt i tre bruk, Nedre Grorud gård, Øvre Grorud gård og sist i 1960-årene Nordre Grorud gård. Grorud ble et industritettsted med kobbergruver og granittsteinbrudd, men også sagbruk, høvleri, samt tekstil og jernvareproduksjon. Vannkraft fra Alna gjorde dette mulig. Eldre bygninger er blant annet Grorud kirke, Grorud skole og tilgrensende bygninger og villaer, Grorud prestegård med hageanlegg og Grorud jernbanestasjon. Her er det både bade- og fiskemuligheter. Mesteparten av Grorud bydel ligger i den nordvestlige skråningen av Groruddalen og de fleste villaene her har god utsikt over dalen. Grorudparken, anlagt i forrige tiår, ligger langs Alna i denne hellingen. På Gamle Grorud (Nedre Grorud) finner man også Bekkensten gård som har gitt navnet til Bekkenstenveien og som i nyere tid er restaurert. 

## Etymologi
Grorud er sammensatt av kvinnenavnet Gro og rud. Det er trolig betydningen bak navnet Gro, gróa, «å gro», som danner opphavet til navnet, sammen med rud, eller en rydning. Navnet viser dermed til et område som var en grøderik rydning.

## Øvre og nedre Grorud

Grorud er naturlig delt i øvre og nedre Grorud, der den bratte Grorudlia danner skillet. På den øvre delen ligger Grorud senter med innfartsparkering, busstasjon, Grorud T-bane-stasjon, Grorud kirke, Grorud skole og Grorud idrettspark. Øvre Grorud er også tilholdssted for lokalavisen Akers Avis Groruddalen. Trondheimsveien, riksvei 4, skjærer gjennom det øvre området fra vest mot øst. I området rundt nedre Grorud ligger Grorud jernbanestasjon, Groruddalen skole og den gamle tekstilfabrikken. Østre Aker vei går her. Nedre Grorud blir ofte omtalt som "Gamle Grorud".

Nedre Grorud defineres av de nedre områdene av den gamle prestegården (Nedre Grorud gård) og Vestby og Bekkensten gårder. Grorudveien slynger seg gjennom nabolaget - og er en hovedferdselsåre gjennom strøket. I nabolaget er flere verneverdige villaer og blåplakketter fra Oslos bys vel, som forteller om historien til personer som har satt merker etter seg gjennom tidene - nasjonalt og internasjonalt, som Trygve Lie og Johan Falkberget.

## Historie
I granittsteinbruddene omkring Grorud ble det tatt ut *nordmarkitt* i en variant som har fått eget navn, grorudgranitt. Arbeidsplassene som industrien i området skapte, og den økte tilgjengeligheten jernbanestasjonen som ble etablert i 1854 gav, gjorde området attraktivt. I 1900 bodde det 837 mennesker på Grorud. I 1930 var innbyggertallet økt til 2&nbsp;000.
Grorud skole åpnet i 1900. Grorud kirke ble innviet i 1902, etter lokalbefolkningens ønske bygget i områdets egen stein. Fra 1950 kom det utbygginger i området, og en rekke blokker med et stjerneformet grunnriss ble satt opp i det som fikk navnet Stjerneblokkveien. Tidlig på 1960-tallet ble Grorud senter åpnet, og i 1966 ble Grorud endestasjon for Grorudbanen, dalens første t-banelinje.

## Referanser


## Eksterne lenker
* Bydel Groruds nettsider 
* Historisk turtips på Grorud
* Kunstvandring på Ammerud & Grorud
St. Hanshaugen (strøk)

**St. Hanshaugen** er et strøk i indre by i Oslo. Navnet «St. Hanshaugen» brukes også om Bydel St. Hanshaugen og om  parken St. Hanshaugen. 

Strøket ligger øst, syd og sydvest for parken. Det er vanlig å regne at det omfatter bebyggelsen i Geitmyrsveien langs parken (mellom Knud Knudsens plass i sør og Colletts gate i nord), og området syd og sydvest avgrenset av gatene Bergstien, Bjerregaards gate, Ullevålsveien, Stensberggata, Sofies gate, Colletts gate til Ullevålsveien foruten Doblougløkka (Mikkel Doblougs gate) og parken. I boligannonser sies det ofte at boliger i nabostrøkene ligger på St. Hanshaugen, antakelig fordi navnet er kjent og området regnet som attraktivt å bo i.

I vest grenser parken til Valleløkken mellom Geitmyrsveien og Ullevålsveien, og ved Doublougløkka grenser strøket til Bolteløkka. Det er ikke helt klare grenser mot strøkene Ila i øst, Gamle Aker og Pilestredet park i syd og Bislett i vest.

Løkken Frydenlund lå på bymarken omtrent der Ullevålsveien 49 ligger i dag, ved nordenden av Frydenlundgata. Tidlig på 1700-tallet ble flere mindre løkker samlet under Frydenlund. Løkkens område strakk seg til området ved Pilestredet der Frydenlunds Bryggeri senere ble lagt (nå Høgskolen i Oslo). 

Ved Geitmyrsveiens høyeste punkt langs parken (nr. 33) ligger Nicolailøkken, med våningshus fra 1836, tun og driftsbygninger intakt. 

Strøket ble bygget ut med bygårder i mur (murbyen) fra 1880-tallet, med hovedtyngden på 1890-tallet. Doublougløkka ble bygget i 1930-årene. 

Der Ullevålsveien og Waldemar Thranes gate møtes, ligger et handlestrøk med butikker og spisesteder, blant andre restaurant Schrøder. 

St. Hanshaugen slik det her er avgrenset har mellom 3500 og 4000 beboere i 2006. 


File:Christiania (Oslo) Panorama fra St. Hanshaugen (1890-1900).jpg|Panorama over daværende Christiania sett fra St. Hanshaugen. Fotokromtrykk fra 1890-tallet.

## Kilder
* *[[Oslo byleksikon]]*. Oslo, Kunnskapsforlaget, 2000.
* Ole Daniel Bruun. *Arkitektur i Oslo. En veiviser til byens bygningsmiljø*. Oslo, Kunnskapsforlaget, 1999.
* Folkemengden i bydelene 1.1.2006. Notat 3/2006. Oslo kommune, Utviklings- og kompetanseetaten. 

## Se også
* Bydel St. Hanshaugen
* St. Hanshaugen (park)

## Eksterne lenker
*
Stovner

**Stovner** (tradisjonelt uttalt *Stomner*, av norrønt *Stufnar*, «trestubber») er et strøk i Bydel Stovner nordøst i Oslo.

Stovnerområdet har en historie som jordbruksbygd. Tidlig på 1900-tallet begynte det en viss utbygging av Stovner og nabostrøket Høybråten. Villastrøket fra denne tiden kalles nå Gamle Stovner, eller Nedre Stovner, da det ligger mot dalbunnen i sør. Området grenser her til Høybråten og Haugenstua, delt av Østre Aker vei. 

I sørvest ligger Smedstua, og i vest er nedre Rommen med en rekke anlegg for idrett og aktivitet samt flere næringsbygg. I nord ligger Rommen, med Tokerud og Vestli i nordøst. I øst grenser Stovner til Gjelleråsmarka som inneholder grensen til Akershus.

Fra 1965 vedtok kommunen en ytterlige utbygging av området. I 1974 kom Stovner T-banestasjon, og i 1979 kom Stovner videregående skole og Stovner kirke. Stovner senter og den tidligere Stovner politistasjon på hver sin side av Fossumveien.

Bydelen er for tiden under oppgradering i regi av Groruddalssatsingen, og blir oppusset. Gjennom programmet har Fossumparken kommet til. I tillegg er Stovner Senter både utvidet og oppusset, samt. en ny skole på Tokerud. For tiden er det planlagt en ny riving og reising av ny skole, på den gamle skoletomta på Vestli. 

## Referanser


## Eksterne lenker

* Historisk turtips på Stovner
* Kunstvandring på Stovner
Ullern

:*Se også [[Ullern (Sør-Odal)]]*

**Ullern** er et strøk i Oslo. Det ligger helt vest i dagens Oslo kommune, og har gitt navn til Bydel Ullern. Ullern lå frem til kommunesammenslåingen med Oslo i 1948 i tidligere Aker kommune og var del av kommunedelen Vestre Aker.
 
Strøket ligger vest for Hoff og Skøyen, øst for Bestum og syd for Ullernåsen og Montebello. Navnet kommer fra Ullern gård, guden ''Ull'' + *vin* (eng).

Ullern ble utparsellert og utbygget på første halvdel av 1900-tallet. Ullern kirke kom i 1903, Ullern Idrettsforening i 1909, og Ullern videregående skole i 1931.

## Eksterne lenker
*
Mesen

**Mesen** kan vise til:

*Mesén – en velgjører
*Mesen (Belgia) – en kommune i Vest-Flandern, Belgia
Signe Helene Mæland

**Signe Helene Mæland** (født 1945) er pensjonert oberst i Frelsesarmeen i Norge. Hun ble født på Hognestad i Time kommune og ble gift med Erling Mæland i 1965. Hun har sammen med sin ektemann vært leder ved flere korps i England og Norge, for eksempel Torquay korps, Tempelet korps, Kristiansand korps og Stavanger korps. Hun har også vært husmor ved offiserskolen i Asker, divisjons og territorial sekretær for Frelsesarmeens kvinneorganisasjon samt president for Frelsesarmeens kvinneorganisasjon i Danmark. Hun er nå pensjonist, og bor på Jæren 

## Eksterne lenker
* Artikkel hos Frelsesarmeen.no
Rhythm Is It!

***Rhythm Is It!*** er en tysk dokumentarfilm fra 2004 av Thomas Grube og Enrique Sánchez Lansch.

## Handling
I februar 2003 begynner Berliner Philharmoniker og sjefdirigent Simon Rattle med et prosjekt med 250 barn og ungdommer. Ledet av koreografen og dansepedagogen Royston Maldoom skal de oppføre Igor Stravinskijs ballett *[[Le sacre du printemps]]* (*Vårofferet*). De fleste av danserne har ingen erfaring med dans og klassisk musikk, og må lære å danse til musikkverket på bare seks uker.

Under dokumentaren møter man nærmere tre av ungdommene: Martin, som har vanskeligheter med å slippe andre mennesker inn på seg, den foreldreløse flyktningen Olayinka fra Nigeria, og Maria, som anser seg som lat, men likevel beslutter å fullføre skolen og delta i prosjektet, mens venninnen kort etter dropper ut.

Filmen viser dermed unge menneskers utvikling, som gjennom å lykkes utvikler sin selvbevissthet og personlighet. Den viser kaoset under prøvene, de umotiverte ungdommene i begynnelsen, og deres læreres kritikk mot Maldoom, som de mener stiller for strenge krav.

Gjennom felles anstrengelse klarer likevel ungdommene å gjennomføre en imponerende forestilling sammen med Berliner Philharmoniker i Arena Treptow ved Treptower Park.

Kritikeren Axel Brüggemann beskrev filmen som en av de beste filmer som er laget om oppdragelse.

## Utmerkelser
*2005: Bayrischer Filmpreis *Bester Dokumentarfilm*
*2005: Deutscher Kritikerpreis
*2005: Deutscher Filmpreis *Beste Dokumentarfilm*
*2005: Deutscher Filmpreis *Bester Schnitt*

## Referanser


## Eksterne lenker
*
Von Willebrands sykdom

**Von Willebrands sykdom** er den mest vanlige arvelige koaguleringssykdommen som er beskrevet hos mennesker. Den ble beskrevet første gang av Erik Adolf von Willebrand i 1926. Den kan også forekomme hos hunder.
Daniele Barbaro

**Daniele Matteo Alvise Barbaro** (født 8. februar 1513 i Venezia, død 13. april 1570 i Venezia) var en italiensk humanist som studerte filosofi, matematikk og optikk ved universitetet i Padova. Han oversatte og kommenterte Vitruvius. Han er også kjent under navnene **Barbarigo** og **Barberigo**. Suffikset *igo* er typisk for språket i Venezia.

## Liv og virke
### Bakgrunn
Han var sønn av Francesco Barbaro (død 1549), podestà av Verona og senator i republikken Venezia og av hans hustru Elena Pisani, som var datter av bankieren Alvise Pisani og hans hustru Cecilia Giustinian.

Daniele Barbaro studerte filosofi, matematikk og optikk ved universitetet i Padova.

### Virke for Republikken Venezia
Fra 1531 var Barbaro Venezias offisielle historiker (*Pubblico storiografico*), i 1548 ble han ambassadør til England, i 1550 Patriarkens coadiutor. Barbaro var Venezias ambassadør i London, og var en av de tre som representerte Venezia ved konsilet i Trent i 1561. Han ble i 1557 valgt til å hjelpe patriarken av Aquileia *[[Giovanni Grimani]]* til å oversette Vitruvius. Fra Barbaro stammer også en rekke andre verker, innen faltene kunst, matematikk, naturvitenskap og optikk.

Fra ham stammer også utkastet til Padovas botaniske have.

Sammen med sin bror Marcantonio Barbaro fikk han bygget Villa Barbaro som står på UNESCOs verdensarvliste.

Barbaros var venn og beundrer av personligheter som Andrea Palladio, Pietro Bembo og Torquato Tasso.

Han beskriver i sin *La pratica della perspettiva* bruken av slipte linser i en *camera obscura*. Riktignok hadde Leonardo da Vinci allerede beskrevet dette i sine skissebøker, men dette ble ikke publisert før etter Leonardos død.

## Verker

Han har utgitt sin grandonkel Ermolao Barbaros verker:
*Kommentarer til Aristoteles *Retorikken* (Venzia, 1544),
**Compendium scientiae naturalis* (Venzia, 1545).
Han har selv skrevet:
*en oversettelse med kommentarer av *Dieci libri dell'architettura di M. Vitruvio* (De ti bøker om arkitektur av M. Vitruvius, Venezia, 1556), som han senere publiserte i en utgave på latin (*M. Vitruvii de architectura*, Venzia, 1567),
**La pratica della perspettiva* (Praktisering av perspektivet, Venezia, 1569)

## Referanser


## Eksterne lenker
* The Cardinals of the Holy Roman Church
Bjølvo kraftverk

**Bjølvo kraftverk** ligger ved Ålvik i Kvam kommune i Vestland. 
Vannkraftverket utnytter fallet mellom Bjølsegrøvvatnet og Hardangerfjorden. Bjølsegrøvvatnet reguleres mellom 880 og 862 moh. Det overføres også vann fra flere bekkeinntak og fra Kastdalen pumpestasjon.

Gamle Bjølvo kraftstasjon ble etablert for å gi energi til A/S Bjølvefossen som årene 1918–1919 produserte kalsiumkarbid. Fra 1925 ble det anlagt et elektro-metallurgisk smelteverk som produserte ferrosilisium.

Minikraftverket Ytre Ålvik kraftverk ble anlagt for å skaffe kraft til utbyggingen.

Staten overtok kraftverket i 1964 som følge av hjemfallsrett og Bjølvefossen AS leide så verket frem til 1997 da Statkraft overtok driften.
Den nye kraftstasjonen startet produksjonen i 2004 og eies og drives av Statkraft.

Det nye kraftverket ligger innsprengt 1200 meter inne i fjellet. 
Årlig produksjon er på ca. 391 GWh. Installert effekt er 98 MW.

## Referanser


## Kilder
* 
* NVE vannkraftdatabase
* Statkraft
* vasskrafta.no 

## Eksterne lenker
* Trallebanen
* 
* AF-gruppen: Riving av Bjølvo Kraftverk
Liste over fylker i Wyoming

**Liste over fylker i Wyoming**. Det er 23 fylker i den amerikanske delstaten Wyoming.

*Albany County
*Big Horn County
*Campbell County
*Carbon County
*Converse County
*Crook County
*Fremont County
*Goshen County
*Hot Springs County
*Johnson County
*Laramie County
*Lincoln County
*Natrona County
*Niobrara County
*Park County
*Platte County
*Sheridan County
*Sublette County
*Sweetwater County
*Teton County
*Uinta County
*Washakie County
*Weston County

## Referanser
QinetiQ

**QinetiQ** er et delvis statseiet britisk forsvarsindustriselskap, grunnlagt i juli 2002 da forsvarets forskningsetat, Defence Evaluation and Research Agency (DERA), ble delt i et kommersielt selskap, QinetiQ, og et militært forskningslaboratorium, Defence Science and Technology Laboratory. Selskapet har omkring 10&nbsp;000 ansatte (2005) og årlige inntekter på cirka 1,45 milliarder dollar (2004). Da selskapet ble opprettet la regjeringen til grunn at QinetiQ skulle fortsette å være et britisk konsern, med hovedkontor i Storbritannia, og at Forsvarsdepartementet skulle beholde en «spesiell andel» i selskapet. I februar 2003 ervervet det amerikanske *[[private equity]]*-firmaet Carlyle Group en 33,8% andel i selskapet for 42 millioner pund. Eierskapet er idag delt mellom Forsvarsdepartementet (56%), Carlyle Group (31%) og ansatte (13%).

## Referanser


## Eksterne lenker
*
Børtveit kraftverk

**Børtveit kraftverk** er et vannkraftverk ved Jektavik i Stord kommune i Vestland.

Kraftverket ble åpnet i 1920. Maskineriet er fra nyere tid.

Det utnytter et fall på 360 meter fra Svartavatnet i Børtveitelva til sjøen. Svartavatnet reguleres mellom 364 og 343 moh.

Installert effekt er 2,4 MW fra en horisontal peltonturbin. Kraftverket har totalt en midlere årsproduksjon er 9,7 GWh og regnes som et småkraftverk.

Opprinnelig forsynte kraftverket gruvedriften i Litlabø med kraft. Eier er Sunnhordland Kraftlag.

## Referanser


## Kilder
* 
* NVE vannkraftdatabase
* Sunnhordland kraftlag
Ågotnes

**Ågotnes** er et tettsted i Øygarden kommune i Vestland fylke. Tettstedet har  innbyggere per 1. januar , og ligger nord på øya Sotra.

Ågotnes fungerer som lokalsenter for nordre del av Sotra, og her finnes blant annet barne- og ungdomsskole, idrettsanlegg, brannstasjon, legesenter og helsestasjon. Forsyningsbasen CCB (Coast Center Base) ligger her, og mange industribedrifter har etablert seg i tilknytning til denne basen.

## Referanser
Litlesotra

**Litlesotra** (også brukt: **Lillesotra**) er en øy i Øygarden kommune, vest for Bergen. Øyen ligger mellom fastlandet (Bergenshalvøya) i øst og Bildøy og Sotra i vest. Arealet er 16,7 km². Største tettsted er kommunesenteret Straume.

Etter at Sotrabrua åpnet i 1971, har innbyggertallet økt raskt, og det bor nå ca. 10&nbsp;000 mennesker på Litlesotra.

## Referanser
Straume (Øygarden)

**Straume** er kommunesenteret i Øygarden kommune i Vestland. Stedet ligger på øya Litlesotra og et av Vestlandets største handlesentre, Sartor Storsenter, ligger midt i sentrum av Straume. I 2011 ble planene for Sotra Kystby på Straume vedtatt av daværende Fjell kommune.

## Referanser
Florence av Worcester

**Florence av Worcester** (død 7. juli 1118) var en engelsk krønikeskriver på 1100-tallet som var munk i Worchester i England.

Utover hans dødsdato som ble nedtegnet av den mannen som fortsatte hans arbeid, er det ingenting vi vet om Florences liv. Hans krønike *Chronicon ex chronicis* begynner med skapelsen og slutter med 1117. Grunnlaget for hans arbeid var en krønike som ble satt sammen av Marianus Scotus, en irsk eremitt som først levde i Fulda og senere i Mainz. Marianus, som begynte sitt arbeid etter 1069, skrev frem til året 1082. Florence kompletterte Marianus fra en tapt versjon av *[[Den engelske krønike]]*, og fram til verkene til Asser, biskop av Sherborne. Han er alltid verd å sammenligne med den bevarte utgaven av *Den engelske krønike*, og fra opptegnelsesåret 1106 er han en selvstendig annalist, tørr i stilen, men svært nøyaktig.

Enten Florence eller en senere redaktør av hans arbeid lånte betydelig fra de første fire bøkene til historikeren Eadmers *Historia novorum*. Florences arbeid er videreført fram til 1141 av en John av Worcester som skrev inn opptegnelser til omtrent 1150. John er en verdifull kilde for de senere år av kong Henrik I av England og de tidlige årene til kong Stefan av England. Han skrev fordelaktig, men ikke kritikkløst om Stefan.

## Eksterne lenker
* Latin Chroniclers from the Eleventh to the Thirteenth Centuries: ''Florence of Worcester'' fra *The Cambridge History of English and American Literature*, Volume I, 1907–21.
* The Chronicle of Florence of Worcester Full tekst av en engelsk oversettelse fra 1854 i Google Books
Adams County (Ohio)

**Adams County** er et fylke i den amerikanske delstaten Ohio. Det ligger i sør i staten og det grenser mot Highland County i nord, Pike County i nordøst, Scioto County i øst og mot Brown County i vest. Det har også grense mot delstaten Kentucky i sør.

Adams Countys totale areal er  km² hvorav 5 km² er vann. Fylket hadde  og administrasjonssenteret ligger i byen West Union.

Fylket ble grunnlagt 10. juli 1797 og er oppkalt etter USAs 2. president, John Adams. 

## Befolkningsutvikling

## Referanser


## Eksterne lenker
* 
* Adams County Travel and Visitors Bureau
* Adams County Public Library
Vestre Aker

**Vestre Aker** er dels en kirkelig, dels en geografisk og dels en forvaltningsadministrativ betegnelse, med opphav i det historiske kirkelige sognet Vestre Aker som ble etablert i 1861. Vestre Aker har historisk vært et sogn innen Den norske kirke, en betegnelse på den vestre delen av daværende Aker kommune og en egen sognekommune innenfor Aker kommune. I dag er Vestre Aker navnet på en av Oslos bydeler, Bydel Vestre Aker. Vestre Aker bestod opprinnelig av størstedelen av det moderne Oslo vest, men de nøyaktige grensene på de kirkelige og forvaltningsmessige enhetene med navnet har variert betydelig.

## Historie
 
Sognet Vestre Aker ble etablert i 1861 ved at det tidligere sognet Aker ble delt i Østre Aker og Vestre Aker. Vestre Aker, som lå i Aker kommune, grenset på dette tidspunktet i sør til Nesodden (havgrense) og det som den gangen var Oslo, i sør og øst til Østre Aker, i øst til Nittedal og Hakadal i Nittedal, i nord til Lunner i Lunner og i vest til Norderhov i Ringerike og Haslum i Bærum.

Sagene og Uranienborg ble skilt ut som egne sogn i 1880, Ullern i 1906 og Ris og Grefsen i 1937. Andre sogn som har blitt skilt ut fra Vestre Aker er Bakkehaugen, Majorstua, Maridalen, Nordberg, Røa, Skøyen, Sørkedalen og Voksen.

Vestre Aker var også et geografisk begrep utenfor den rent kirkelige sfære, noe som må forstås på bakgrunn av at kirkelige inndelinger historisk også hadde en geografisk og forvaltningsadministrativ karakter. Opprinnelig betegnet Vestre Aker i geografisk sammenheng den vestre del av Aker kommune. I 1906 ble Vestre Aker etablert som en egen sognekommune, dvs. en underkommunal enhet basert på kirkesognets grenser, innenfor Aker kommune.

I 1948 ble Aker kommune og dermed også Vestre Aker sognekommune innlemmet i Oslo. Ved innlemmelsen i Oslo bestod Vestre Aker sognekommune av 201&nbsp;km² eller nesten halvdelen av Aker kommunes areal, herunder størstedelen av Nordmarka. I dag heter en av Oslos bydeler Bydel Vestre Aker, men denne er langt mindre enn det historiske Vestre Aker med et areal på 16,6&nbsp;km².

Kirkesognet Vestre Aker opphørte i 2015 da det ble en del av den sammenslåtte Bakkehaugen, Majorstuen og Vestre Aker menighet. Vestre Aker kirke på Ullevål var sognets kirke.

I folketellinger og andre offentlige dokumenter fra før 1948 er ofte Vestre Aker oppgitt som fødested.

Menighetens andre sogneprest (1871–1875) var Jørgen Moe, kjent som samler og utgiver av folkeeventyr.

## Se også
* Vestre Aker kammerkor, et kor knyttet til Vestre Aker kirke
* Vestre Aker kirke, sognekirke
* Vestre Aker kirkegård, ved Vestre Aker kirke
* Vestre Aker Musikkorps, et konsert- og janitsjarkorps 
* Vestre Aker prestegård 
* Vestre Aker prosti, et prosti i Oslo bispedømme 
* Vestre Akers Skiklub, idrettslag 
* Vestre Aker skole, ungdomsskole på Ullevål

## Referanser
Marianne von Weizsäcker

**Marianne von Weizsäcker** (født 17. mai 1932 i Essen) er enken til Tysklands tidligere president Richard von Weizsäcker. Hun var Tysklands førstedame fra 1984 til 1994.

Weizsäcker ble i 1986 tildelt storkors av St. Olavs orden.

## Referanser


## Eksterne lenker
* Weizsäcker-Stiftung
Weißwasser (Oberlausitz)

**Weißwasser** (sorbisk: *Běła Woda*) er en tysk by og kommune i Oberlausitz i Landkreis Görlitz i Fristaten Sachsen. Byen har 19&nbsp;615 innbyggere (31. desember 2009), og er en del av forvaltningsfellesskapet Weißwasser.

## Bilder

Weisswasser Blick auf die Muskauer Str.jpg|Muskauer Straße i sentrum
Weisswasser Kirche.jpg|Den katolske kirken, bygget 1902
EV-Kirche Weißwasser.jpg|Den evangeliske kirken, bygget 1893
Rathaus Weißwasser.jpg|Rådhuset


## Referanser


## Eksterne lenker
*
Vingulmark

**Vingulmark** (norrønt *Vingulmǫrk*) var det gamle navnet på et småkongedømme og senere jarledømme i norrøn tid og i middelalderen i området rundt Oslofjorden. Vingulmark var et av de tre (fire) fylkene under Borgartingsloven som til sammen utgjorde det gamle landskapet Viken. I dag er navnet Vingulmark ikke i bruk, men den omskrevne formen Vingulmork finnes fremdeles i Sarpsborg, et område i utkanten av byens sentrum. Det gamle Vingulmark omfattet dagens Østfold, Follo, Oslo, Bærum og Asker, og en periode også Eiker og Lier, som ellers hørte til Vestfold. Ved inndelingen av landet i sysler ble Vingulmark delt i Oslosyssel og Borgesyssel.

Første ledd i navnet, *Vingul*, er noe usikkert. Det kan være et eldre navn for den innerste delen av Oslofjorden fra før vikingtid av ukjent innhold, eller det kan ha sammenheng med «vingle» i betydningen «svinge», «bøye ustøtt». Navnets opprinnelige mening kan ha vært ment i overført betydning, på norrønt har vingul betydningen en hests fallos. Stedsnavnet kan da peke tilbake på hva landskapet lignet på, eksempelvis den delen av Oslofjorden.

Siste ledd i navnet, *mark* eller *mork*, hadde også fra gammel norrøn tid (tidlig jernalder) betydning *grense*, *merke* som grenseområde mellom bygder. Antagelig var en slik mark som skilte de to delene av det landskapet som i dag kalles Østfold.

Snorre Sturlason skriver i *[[Heimskringla]]* at Harald Hårfagre arvet blant annet Vingulmark etter sin far Halvdan Svarte, som han forsvarte ved å bekjempe kong Gandalv, som tidligere hadde hatt halve Vingulmark, og hans sønn Hake.

Noen av de kjente småkonger i Vingulmark er:
* Gudrød Veidekonge, fikk halve Vingulmark i medgift.
* Alvgeir
* Gandalv Alvgeirsson
* Halvdan Svarte, sønn av Gudrød Veidekonge og far til Harald Hårfagre.
* Olav Haraldsson Geirstadalf, sønn av Harald Hårfagre.
* Tryggve Olavsson, sønn av Olav Haraldsson Geirstadalf, sønnesønn av Harald Hårfagre og far til Olav Tryggvason.
* Harald Grenske, far til Olav Haraldsson den hellige, brent i hjel av Sigrid Storråde.

Etter Harald Grenske er det neppe rimelig å snakke om Vingulmark som et småkongedømme. Snorre nevner at Håkon jarls sønn Eirik Håkonsson fikk Vingulmark som jarldømme.

## Se også
* Ranrike – et annet norsk stedsnavn ikke lenger i bruk

## Referanser
Caldwell County

**Caldwell County** er navnet på fire fylker i USA:

* Caldwell County (Kentucky) 
* Caldwell County (Missouri) 
* Caldwell County (Nord-Carolina) 
* Caldwell County (Texas)

Se også:
* Caldwell Parish i Louisiana
George Allan

**George Allan** var en fotballspiller fra Skottland. Mest kjent er han fra sin tid i Liverpool FC. Allan ble født 23. august 1875 og døde allerede 24 år gammel 9. oktober 1899 av tuberkulose.

Allan debuterte for Liverpool i sesongen 1895/1896 og bokførte 25 mål på kun 20 kamper i ligaen da Anfield klubben vant 2. Divisjon det året.

Allan klarte ikke å fortsette sin utrolige scoringsform, men han står likevel med 58 mål på 96 kamper i alle turneringer. Han ble i 2 sesonger på rad Liverpools topscorer. Dette var i den nevnte 1895/1896 sesongen, og dessuten sesongen etter i 1896/1897.

Allan fikk en landskamp for  mot  3. april 1897.

I 1897 byttet han klubb til Celtic, men han returnerte til Liverpool året etter. Her ble han helt til han døde i 1899.

## Se også
* Statistikk om Liverpool FC.

## Referanser


## Eksterne lenker
* 
* Profil på LFChistory.net